
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 7T/50/2025 8725010709 04. 08. 2025 JUDr. Peter Koman ECLI:SK:OSPP:2025:8725010709.2
Opravné uznesenie Okresný súd Poprad, samosudca JUDr. Peter Koman, v trestnej veci obvineného mladistvého A. B., nar. XX.XX.XXXX v Poprade, trvale bytom C. D. XXX, E. C., pre pokračovací zločin sexuálneho zneužívania podľa § 201 ods. 1 Trestného zákona, o oprave pisárskych chýb a iných zrejmých nesprávností, takto rozhodol: Podľa § 174 ods. 1 Trestného poriadku s použitím § 357 Trestného poriadku o p r a v u j e pisársku chybu v písomnom vyhotovení trestného rozkazu Okresného súdu Poprad č. k.: 7T/50/2025-69 zo dňa 29.7.2025 tak, že výrok o treste znie: Podľa § 201 ods. 1 Trestného zákona s použitím § 36 písm. l) Trestného zákona a § 38 ods. 2 Trestného zákona, § 117 ods. 1 Trestného zákona a § 119 ods. 1 Trestného zákona trest odňatia slobody vo výmere 18 (osemnásť) mesiacov. odôvodnenie: Citovaným trestným rozkazom Okresného súdu Poprad bol obvinený mladistvý A. B. uznaný vinným z pokračovacieho zločinu sexuálneho zneužívania podľa § 201 ods. 1 Trestného zákona, začo mu súd uložil trest odňatia slobody vo výmere 18 (osemnástich) mesiacov s podmienečným odkladom výkonu uloženého trestu na skúšobnú dobu v trvaní 18 (osemnásť) mesiacov. Uvedený trestný rozkaz bol doručený prokurátorovi, obvinenému a poškodenému, doposiaľ nenadobudol právoplatnosť. Súd zistil, že súčasťou trestného rozkazu je nesprávne uvedené zákonné ustanovenie pre odôvodnenie výšky uloženého trestu a vzhľadom na uvedené bolo potrebné rozhodnúť o oprave takto vzniknutej zrejmej nesprávnosti. Podľa § 175 Trestného poriadku (v nadväznosti na § 357 Trestného poriadku), ak sa oprava vyhotovenia trestného rozkazu alebo oprava rovnopisu trestného rozkazu podstatne dotkla obsahu niektorého z výrokov trestného rozkazu, plynie prokurátorovi a osobe priamo dotknutej opraveným výrokom lehota na podanie odporu od doručenia rovnopisu uznesenia o oprave a ak bola proti uzneseniu o oprave podaná sťažnosť od doručenia rozhodnutia o sťažnosti. O tom treba osobu výrokom priamo dotknutú poučiť. Vzhľadom na vzniknutú zrejmú nesprávnosť, ku ktorej došlo pri vyhotovení trestného rozkazu, súd rozhodol o oprave tak, ako to uviedol vo výroku tohto rozhodnutia s tým, že uvedená zrejmá nesprávnosť sa žiadnym spôsobom podstatne nedotkla výroku o treste, ktorého druh a výmera ostala nezmenená a tak isto ostal zachovaný pomer poľahčujúcich a priťažujúcich okolnosti (jedna poľahčujúca a žiadna priťažujúca okolnosť).
Poučenie: Proti tomuto uzneseniu je prípustná sťažnosť do 3 pracovných dní od jeho oznámenia prostredníctvom tunajšieho súdu na Krajský súd v Prešove.

